03/06/2022 | Administración LocalMunicipal
Bergondo
Intervención
Aprobación definitiva da modificación da Ordenanza fiscal reguladora do imposto sobre o incremento do valor dos terreos de natureza urbana e texto íntegro

ANUNCIO Unha vez que estivo exposto ó público o acordo provisional que adoptou o Pleno na sesión que tivo lugar o día 31 de marzo de 2022, de modificación da Ordenanza fiscal reguladora do imposto sobre o incremento de valor dos terreos de natureza urbana, sen que se presentasen alegacións, o acordo de aprobación provisional enténdese definitivamente aprobado, polo que se publica integramente a modificación da Ordenanza para os efectos establecidos no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das faceandas locais: “IMPOSTO SOBRE INCREMENTO DO VALOR DOS TERREOS DE NATUREZA URBANA ARTIGO 1. Fundamento. De conformidade co disposto nos artigos 15.1 e 59.2 do Texto Refundido da Lei Reguladora das Facendas Locais, aprobado polo R-D Lexislativo 2/2004, de 5 de Marzo, o Concello de Bergondo establece o Imposto sobre o Incremento do Valor dos Terreos de Natureza Urbana, que se esixirá conforme ó disposto en dito texto legal e na presente Ordenanza Fiscal, dictada ó abeiro do establecido no artigo 106 da Lei 7/85, de 2 de abril, Reguladora das Bases de Réxime Local. ARTIGO 2. Feito impoñible. Constitúe o feito impoñible do Imposto o incremento do valor que experimenten os terreos de natureza urbana e que se poña de manifesto a consecuencia da transmisión da súa propiedade por calquera título ou da constitución ou transmisión de calquera dereito real de goce, limitativo do dominio, sobre os devanditos bens. ARTIGO 3. Actos non suxeitos.3.1.- Non estará suxeito a este imposto o incremento do valor que experimenten os terreos que teñan a consideración de rústicos a efectos do Imposto sobre Bens Inmobles. En consecuencia estará suxeito o incremento de valor que experimenten os terreos que deban ter a consideración de urbanos a efectos de dito Imposto sobre Bens Inmobles, con independencia de que estean ou non contemplados como tales no Catastro ou no Padrón de aquél. Ós efectos deste imposto, estará asimesmo suxeito ó mesmo o incremento de valor que experimenten os terreos integrados nos bens inmobles clasificados como de características especiais ós efectos do Imposto sobre Bens Inmobles.3.2.- Non se producirá a suxeición ó imposto nos supostos de aportacións de bens e dereitos realizadas polos cónxuxes á sociedade conxugal, adxudicacións que ó seu favor e en pago delas se verifiquen e transmisións que se fagan ós conyuges en pago dos seus haberse comúns. Tampouco se producirá a suxeición ó imposto nos supostos de transmisións de bens inmobles entre cónxuxes ou a favor dos fillos, como consecuencia do cumprimento de sentencias nos casos de nulidade, separación ou divorcio matrimonial, sexa cal sexa o réxime económico matrimonial. Asimesmo, non se producirá a suxeición ó imposto nos supostos de transmisións de bens inmobles a título lucrativo en beneficio das fillas, fillos, menores ou persoas con discapacidade suxeitas a patria potestade, tutela ou con medidas de apoio para o axeitado exercicio da súa capacidade xurídica, cuxo exercicio se levará a cabo polas mulleres falecidas como consecuencia de violencia contra a muller, nos termos en que se defina por lei ou polos instrumentos internacionales ratificados por España, cando estas transmisións lucrativas traian causa do referido falecemento.3.3.- Non se devengará o imposto con ocasión das aportacións ou transmisións de bens inmobles efectuadas á Sociedade de Xestión de Activos Procedentes da Reestructuración Bancaria, S. A., regulada na disposición adicional sétima da Lei 9/2012, de 14 de novembro, de reestructuración e resolución de entidades de crédito, que se lle transferisen, de acordo co establecido no artigo 48 do Real Decreto 1559/2012, de 15 de novembro, polo que se establece o réxime xurídico das sociedades de xestión de activos. Non se producirá o devengo do imposto con ocasión das aportacións ou transmisións realizadas pola Sociedade de Xestión de Activos Procedentes da Reestructuración Bancaria, S. A., a entidades participadas directa ou indirectamente por dita sociedade en al menos o 50% do capital, fondos propios, resultados ou dereitos de voto da entidade participada no momento inmediatamente anterior á transmisión, ou como consecuencia da mesma. Non se devengará o imposto con ocasión das aportacións ou transmisións realizadas pola Sociedade de Xestión de Activos Procedentes da Reestructuración Bancaria, S. A., ou polas entidades constituidas por esta para cumprir co seu obxecto social, ós fondos de activos bancarios, a que se refire a disposición adicional décima da Lei 9/2012, de 14 de novembro. Non se devengará o imposto polas aportacións ou transmisións que se produzan entre os citados Fondos durante o periodo de tempo de mantemento da exposición do Fondo de Reestructuración Ordenada Bancaria ós Fondos, previsto no apartado 10 de dita disposición adicional décima. Na posterior transmisión dos inmobles entenderáse que o número de anos ó longo dos cales se puxo de manifesto o incremento de valor dos terreos non se interrompeu por causa da transmisión derivada das operacións previstas neste apartado.3.4.- Non se producirá a suxeición ao imposto nas transmisións de terreos respecto das cales se constate a inexistencia de incremento de valor por diferenza entre os valores dos ditos terreos nas datas de transmisión e adquisición. Para que se produza a non suxeición, a persoa interesada en acreditar a inexistencia de incremento de valor deberá declarar a transmisión, así como achegar os títulos que documenten a transmisión e a adquisición, entendéndose por persoas interesadas, a estes efectos, as persoas ou entidades ás que se refire o artigo 5 desta ordenanza. Para constatar a inexistencia de incremento de valor, como valor de transmisión ou de adquisición tomarase, en cada caso, o maior dos seguintes valores, sen que a estes efectos poidan computarse os gastos ou tributos que graven as ditas operacións: o que conste no título que documente a operación ou o comprobado, no seu caso, pola Administración Tributaria. Cando se trate da transmisión dun inmoble no que haxa solo e construción, tomarase como valor do solo, a estes efectos, o que resulte de aplicar a proporción que represente, na data da devindicación do imposto, o valor catastral do terreo respecto do valor catastral total e esta proporción aplicarase tanto ao valor de transmisión como, no seu caso, ao de adquisición. Se a adquisición ou a transmisión fora a título lucrativo aplicaranse as regras dos parágrafos anteriores tomando, no seu caso, polo primeiro dos dous valores a comparar sinalados anteriormente, o declarado no Imposto sobre sucesións e doazóns. Na posterior transmisión dos inmobles aos que se refire este apartado, para o cómputo do número de anos ao longo dos cales se tivera posto de manifesto o incremento do valor dos terreos, non se terá en conta o período anterior á súa adquisición. O disposto neste parágrafo non será de aplicación nos supostos de aportacións ou transmisións de bens inmobles que resulten non suxeitas en virtude do disposto no apartado 3 deste artigo ou na Disposición adicional segunda da Lei 27/2014, do 27 de novembro, do Imposto sobre sociedades. ARTIGO 4. Exencións.4.1.- Estarán exentos deste imposto os incrementos de valor que se manifesten a consecuencia dos actos seguintes: a) A constitución e transmisión de calquera dereito de servidume. b) As transmisións de bens que se encontren dentro do perímetro delimitado como Conxunto Histórico-Artístico, ou que foran declarados individualmente de interese cultural, segundo o establecido na Lei 16/85, de 25 de xuño, do Patrimonio Histórico Español, cando os sus propietarios ou titulares de dereitos reais acrediten que realizaran ó seu cargo obras de conservación, mellora ou rehabilitación en ditos inmobles. Para a aplicación desta exención deberase acreditar a súa inclusión no perímetro ou aportar a declaración de interese cultural individualizada, así como a correspondente licencia para a realización das obras de conservación, mellora ou rehabilitación, presentándose, asimesmo, as facturas relativas a tales obras. c) As transmisións realizadas por persoas físicas con ocasión da dación en pago da vivenda habitual do debedor hipotecario ou garante do mesmo, para a cancelación das débedas garantidas con hipoteca que recaiga sobre a mesma, contraídas con entidades de crédito ou calquera outra entidade que, de forma profesional, realice a actividade de concesión de préstamos ou créditos hipotecarios. Asimesmo, estarán exentas as trasmisións da vivenda en que concurran os requisitos anteriores, realizadas en execucións hipotecarias xudiciais ou notariais. Para ter dereito á exencións requírese que o debedor ou garante transmitente ou calquera outro membro da súa unidade familiar non disponga, no momento de poder evitar o alleamento da vivenda, doutros bens ou dereitos en contía suficiente para satisfacer a totalidade da débeda hipotecaria. Presumiráse o cumprimento deste requisito. Non obstante, si con posterioridade se comprobase o contrario, procederáse a xirar a liquidación tributaria correspondente. A estes efectos, consideraráse vivenda habitual aquela na que figure empadroado o contribuinte de forma ininterrumpida durante, a lo menos, os dous anos anteriores á transmisión ou desde o momento da adquisición se dito prazo fose inferior ós dous anos. Respecto ó concepto de unidade familiar, estaráse ó desposto na Lei 35/2006, de 28 de novembro, do Imposto sobre a Renta das Persoas Físicas e de modificación parcial das leis dos Impostos sobre Sociedades, sobre a Renta de non Residentes e sobre o Patrimonio. A estes efectos, equipararáse o matrimonio coa parella de feito debidamente inscrita.4.2.- Asemade están exentos deste imposto os incrementos de valor correspondentes cando a condición de suxeito pasivo recaia nas seguintes persoas ou entidades: a) Estado, as Comunidades Autónomas e as Entidades Locais, ás que pertenza o municipio, así como seus respectivos Organismos Autónomos de carácter administrativo se os tivera. b) O Concello de Bergondo e as Entidades Locais integradas ou nas que se integre o mesmo, así como os seus respectivos Organismos Autónomos de carácter administrativo. c) As institucións que teñan a calificación de benéficas ou benéficas-docentes. d) As entidades xestoras da Seguridade Social e as Mutualidades de Previsión Social reguladas pola Lei 30/1995, de 8 de novembro, de Ordenación e Supervisión dos Serguros Privados. e) Os titulares de concesións administrativas revertibles respecto dos terreos afectos ás mesmas. f) A Cruz Vermella Española. g) As persoas ou Entidades das que se recoñecera a exención en Tratados ou Convenios Internacionais. ARTIGO 5. Suxeito pasivo.5.1. Son suxeitos pasivos deste Imposto a título de contribuínte: 11. Nas transmisións de terreos ou na constitución ou transmisión de dereitos reais de goce limitativos do dominio a título lucrativo, a persoa física ou xurídica, ou a entidade a que se refire o artigo 35.4 la Lei 58/2003, de 17 de decembro, Xeral Tributaria, que adquira do terreo ou a cuxo favor se constitúa ou transmita o dereito real de que se trate.12. Nas transmisións de terreos ou na constitución ou transmisión de dereitos reais de goce limitativos do dominio a título oneroso, a persoa física ou xurídica, ou a entidade a que se refire o artigo 35.4 la Lei 58/2003, de 17 de decembro, Xeral Tributaria, que transmita o terreo ou que constitúa ou transmita o dereito real de que se trate.5.2. Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica ou a entidade á que se refire o artigo 35.4 da Lei 58/2003, de 17 de decembro, Lei Xeral Tributaria, que adquira o terreo ou a cal favor se constituia ou transmita o dereito real de que se trate, cando o contribuínte sexa unha persoa física non residente en España. ARTIGO 6. Base impoñible.6.1.- A base impoñible deste imposto está constituída polo incremento real do valor dos terreos de natureza urbana posto de manifesto no momento do devengo e experimentado ó longo dun período máximo de vinte anos. A efectos da determinación da base impoñible, teráse en conta o valor do terreo no momento da devindicación, de acordo co previsto nos apartados 2 e 3 do artigo 107 do Real Decreto Lexislativo 2/2004, e polo coeficiente que corresponda ó periodo de xeración conforme ó previsto no seu apartado 4.6.2.- O valor do terreo no momento da devindicación resultará do establecido nas seguintes regras: a) Nas transmisións de terreos, o valor destes no momento da devindicación será o que teñan determinado no dito momento a efectos do Imposto sobre bens inmobles. Porén, cando o dito valor sexa consecuencia dunha ponencia de valores que non reflicta modificacións de planeamento aprobadas con posterioridade á aprobación da antedita ponencia, poderase liquidar provisionalmente este imposto conforme a aquel. Nestes casos, na liquidación definitiva aplicarase o valor dos terreos unha vez se obteña conforme aos procedementos de valoración colectiva que se instrúan, referido á data da devindicación. Cando esta data non coincida coa da efectividade dos novos valores catastrais, estes corrixiranse aplicando os coeficientes de actualización que correspondan, establecidos para o efecto nas Leis de Orzamentos Xerais do Estado. Cando o terreo, aínda sendo de natureza urbana ou integrado nun ben inmoble de características especiais, no momento da devindicación do imposto non teña determinado valor catastral, o Concello poderá practicar a liquidación cando o referido valor catastral sexa determinado, referindo o dito valor ao momento da devindicación. b) Na constitución e transmisión de dereitos reais de goce limitativos do dominio, as porcentaxes anuais contidas no apartado 4 deste artigo aplicaranse sobre a parte do valor definido no apartado a) anterior que represente, respecto daquel, o valor dos referidos dereitos calculado mediante a aplicación das normas fixadas a efectos do Imposto sobre transmisións patrimoniais e actos xurídicos documentados. c) Na constitución ou na transmisión do dereito a elevar unha ou máis plantas sobre un edificio ou terreo, ou do dereito de realizar a construción baixo solo sen implicar a existencia dun dereito real de superficie, as porcentaxes anuais contidas no apartado 4 deste artigo aplicaranse sobre a parte do valor definido no parágrafo a) que represente, respecto daquel, o módulo de proporcionalidade fixado na escritura de transmisión ou, na súa falta, o que resulte de establecer a proporción entre a superficie ou volume das plantas para construír en voo ou subsolo e a total superficie ou volume edificados unha vez construídas aquelas. d) Nos supostos de expropiacións forzosas, as porcentaxes anuais contidas no apartado 4 deste artigo aplicaranse sobre a parte do prezo xusto que corresponda ao valor do terreo, salvo que o valor definido no parágrafo a) do apartado 2 anterior fose inferior. Nese caso, prevalecerá este último sobre o prezo xusto.6.3.- Cando se modifiquen os valores catastrais como consecuencia dun procedemento de valoración colectiva de carácter xeral, tomaráse, como valor do terreo, ou da parte deste que corresponda segundo as regras contidas no apartado anterior, o importe que resulte de aplicar ós novos valores catastrais a reducción do 60%. Dita reducción aplicarase respecto de cada un dos cinco primeiros anos de efectividade dos novos valores catastrais. A reducción prevista neste apartado non será de aplicación ós supostos nos que os valores catastrais resultantes do procedemento de valoración colectiva a que aquél se refire sexan inferiores ós ata entonces vixentes. O valor catastral reducido en ningún caso poderá ser inferior ó valor catastral do terreo antes do procedemento de valoración colectivo.6.4.- O período de xeración do incremento de valor será o número de anos ao longo dos cales se puxera de manifesto o devandito incremento. Nos supostos de non suxeición, agás que por lei se indicase outra cousa, para o cálculo do período de xeración do incremento de valor posto de manifesto nunha posterior transmisión do terreo, tomarase como data de adquisición, para os efectos do disposto no parágrafo anterior, aquela na que se producise a anterior devindicación do imposto. No cómputo do número de anos transcorridos tomaranse anos completos, é dicir, sen ter en conta as fraccións de ano. No caso de que o período de xeración sexa inferior a un ano, ratearase o coeficiente anual tendo en conta o número de meses completos, é dicir, sen ter en conta as fraccións de mes. O coeficiente a aplicar sobre o valor do terreo no momento da devindicación, calculado conforme ao disposto nos apartados anteriores, corresponderase, en todo caso, co coeficiente máximo indicado no artigo 107.4 do TRLRFL, na redacción vixente no momento da devindicación. Na súa redacción actual, o coeficiente é o seguinte: Aplícarase sobre estos coeficientes as actualizacións anuais reguladas mediante norma con rango de lei, puidendo levarse a cabo esta actualización mediante as leis de orzamentos xerais do Estado 6.5.- Cando, á instancia do suxeito pasivo, conforme ao procedemento establecido no artigo 3.4, se constate que o importe do incremento de valor é inferior ao importe da base impoñible determinada conforme ao disposto nos apartados anteriores deste artigo, tomarase como base impoñible o importe do devandito incremento de valor. ARTIGO 7. Cota tributaria. O tipo de gravame será do 25%. A cota íntegra do imposto será o resultado de aplicar á base imponible o tipo de gravame. A cota líquida do imposto será o resultado de aplicar sobre a cota íntegra, a bonificación a que se refire o artigo seguinte. ARTIGO 8. Bonificacións. Estarán bonificadas ó 95%, na cota íntegra do imposto, as transmisións de terreos e as transmisións ou constitucións de dereitos reais de goce limitativos de dominio, realizadas a título lucrativo por causa de morte, a favor dos descendentes e adoptados, os cónxuxes e os ascendentes e adoptantes, cando o ben ou dereito obxecto de transmisión fose a vivenda habitual do causante á data de devengo do imposto, e polo menos, durante os dous últimos anos, o que se acreditará cun certificado de empadroamento. ARTIGO 9. Devengo.9.1.- O imposto devéngase: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte, na data da súa transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.9.2.- Cando se declare ou recoñeza xudicial ou administrativamente que por resolución firme tivo lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que dito acto ou contrato non lle producira efectos lucrativos e reclame a devolución no prazo de cinco anos desde que a resolución quedou firme. Enténdese que existe efecto lucrativo cando non se xustifique que os interesados deban efectuar as recíprocas devolucións a que se refire o artigo 1 295 do Código Civil. Aínda que o acto ou contrato non producira efectos lucrativos, se a rescisión ou resolución se declarase por incumprimento das obrigas do suxeito pasivo do Imposto, non haberá lugar a devolución algunha.9.3.- Se o contrato queda sen efecto por mutuo acordo das partes contratantes non se producirá a devolución da cota satisfeita e considerarase como acto novo suxeito a tributación. Como tal mutuo acordo estimarase a aveniencia en acto de conciliación e o simple allanamento á demanda.9.4.- Nos actos ou contratos en que medie algunha condición, a súa calificación farase segundo as prescricións contidas no Código Civil. Se fora suspensiva non se liquidará o imposto ata que esta se cumpra. Se a condición fora resolutoria, esixiráse o imposto desde logo, a reserva, cando a condición se cumpra, de facer a oportuna devolución, segundo a regra do apartado anterior. ARTIGO 10. Normas de xestión. Os suxeitos pasivos virán obrigados a presentar ante este Concello, a declaración correspondente adxuntándose tódolos elementos da relación tributaria que sexan necesarios para practicar a liquidación procedente. Dita declaración deberá ser realizada nos seguintes prazos a contar dende a data en que se produza o devengo do imposto: a) Cando se trate de actos “inter vivos”, o prazo será de trinta días hábiles. b) Cando se trate de actos por causa de morte, o prazo será de seis meses prorrogables ata un ano, a solicitude do suxeito pasivo. Á declaración achegarase o documento no que consten os actos ou contratos que orixinan a imposición. ARTIGO 11. Obriga de colaborar. Con independencia do disposto no artigo anterior e do establecido no artigo 8 do Texto Refundido da Lei Reguladora das Facendas Locais, están obrigados a comunicar ó Concello a realización do feito impoñible nos mesmos prazos que os suxeitos pasivos: a) Nos supostos contemplados na letra a) do artigo 5.1 desta Ordenanza, sempre que se producira por negocio xurídico entre vivos, o doante ou a persoa que constitúa ou transmita o dereito real de que se trate. b) Nos supostos contemplados na letra b) de dito artigo, o adquirinte ou a persoa a cuxo favor se constitúa ou transmita o dereito real de que se trate. Asemade, os notarios estarán obrigados a remitir ó Concello, dentro da primeira quincena de cada trimestre, relación ou índice comprensivo de tódolos documentos por eles autorizados no trimestre anterior que conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de derradeira vontade. Tamén estarán obrigados a remitiren, dentro do mesmo prazo, relación de documentos privados comprensivos dos mesmos feitos, actos ou negocios xurídicos que lles foran presentados para recoñecemento ou lexitimación de sinaturas. O prevenido neste apartado enténdese sen prexuízo do deber xeral de colaboración establecido na Lei Xeral Tributaria. ARTIGO 12. Inspección e recadación. A inspección e recadación do imposto realizarase segundo o prevenido na Lei Xeral Tributaria e nas demais leis do Estado reguladoras da materia, así como nas disposicións dictadas para o seu desenvolvemento. ARTIGO 13. Infraccións e sancións. En todo o relativo á calificación das infraccións tributarias, así como á determinación das sancións que polas mesmas correspondan en cada caso, aplicarase o réxime na Lei Xeral Tributaria e nas disposicións que a complementan e desenvolvan. ” Faise constar igualmente que contra o acto de aprobación definitiva, que pon fin á vía administrativa, os interesados poderán interpoñe-lo recurso contencioso-administrativo ante o órgano competente da xurisdicción contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo, no prazo de dous meses que contan a partir do día seguinte ó da publicación deste acordo no Boletín Oficial da Provincia, segundo o artigo 46.1 da citada Lei 29/1998, de 13 de xullo. Bergondo, 30 de maio de 2022 A alcaldesa Alejandra Pérez Máquez